
Hyrje 

Shërbimet e kalibrimit që çojnë në në certifikatat e kalibrimit përdoren gjerësisht në industri, laboratorë, trupat për vlerësimin e konformitetit, ndërmarrjet në përgjithësi dhe autoritetet shtetërore, për të përmbushur kërkesat e disa standardeve, siç janë ISO 9001, ISO 14001, ISO 18001, ISO 22000, ISO 17025, ISO 17020, ISO 17021, ISO 17065 etj., si dhe kërkesat tjera rregullatore dhe ligjore. Përveç kësaj, certifikatat e kalibrimit janë mjeti kryesor për të ofruar dëshmi për gjurmueshmërinë e matjes. Në këtë aspekt, shumë kohë dhe para shpenzohen në trajtimin e shërbimeve të kalibrimit në çdo nivel.

Ky udhëzues ofron një diskutim për disa çështje praktike të certifikatave të kalibrimit dhe udhëzime praktike mbi atë se si të ekzaminohet një certifikatë kalibrimi, të kuptohet përmbajtja e saj, të kontrollohen rezultatet dhe të bëhen interpretimet dhe të merren vendimet e nevojshme. Në këtë aspekt, rastet studimore specifike dhe praktike të certifikatave të kalibrimit të instrumenteve matëse janë paraqitur, analizuar dhe diskutuar në kuadër të këtij udhëzuesi. 

Shënim: Ky Udhëzues nuk ka për qëllim të ofroj informata të hollësishme lidhur me procedurat e kalibrimit, por në vend të kësaj vë theksin në rezultatet përfundimtare, të cilat normalisht janë me interes për përdoruesin e instrumentit matës nën kalibrim. 

Përkufizimet

Sasia e matjes: Sasia që do të matet.

Saktësia e matjes: Afërsia e pajtimit mes një vlere të matur të sasisë dhe vlerës së vërtetë të sasisë që do të matet.

Preciziteti i matjes: Afërsia e pajtimit mes indikacioneve ose vlerave të matura të sasisë të marra nga matjet e përsëritura në objektet e njëjta ose të ngjashme nën kushte të specifikuara.

Gabimi i matjes: Vlera e matur e sasisë minus një vlerë sasiore e referencës.

Gabim sistematik i matjes: Komponenti i gabimit të matjes që në matjet e përsëritura mbetet konstant ose ndryshon në një mënyrë të parashikueshme.

Gabim i rastësishëm i matjes: Komponenti i gabimit të matjes që në matjet e përsëritura ndryshon në një mënyrë të paparashikueshme.

Pasiguria e matjes: Parametri jo-negativ që karakterizon shpërndarjen e vlerave të sasisë që i atribuohet një sasie që do të matet, bazuar në informacionin e përdorur

Standardi referues i matjes: Standardi i matjes i përcaktuar për kalibrimin e standardeve tjera të matjes për sasitë e një lloji të dhënë në një organizatë të dhënë ose në një vend të dhënë.

Kalibrimi: Operacioni që nën kushte të specifikuara, në një hap të parë, përcakton një lidhje midis vlerave të sasisë me pasiguritë e matjeve të ofruara nga standardet e matjes dhe indikacionet korresponduese me pasiguritë e lidhura të matjes, dhe në një hap të dytë, përdor këtë informacion për të krijuar një lidhje për përftimin e një rezultati të matjes nga një indikacion.

Gjurmueshmëria e matjes: Atribut i rezultatit të matjes që lidh rezultatin me një referencë metrologjike të deklaruar nëpërmjet një zinxhiri të pandërprerë të kalibrimeve të një sistemi matës.

Gjurmueshmëria metrologjike tek një njësi: Gjurmueshmëria metrologjike e një rezultati matjeje tek përkufizimi i një matjeje nëpërmjet një zinxhiri të deklaruar të gjurmueshmërisë metrologjike.

1. CERTIFIKATAT E KALIBRIMIT: disa çështje praktike

Rastet e mëposhtme me çështje praktike të certifikatave të kalibrimit diskutohen dhe analizohen në terma praktikë. Qëllimi është të kuptojmë disa parime themelore, t'u përgjigjemi pyetjeve të shpeshta dhe të sqarojmë disa keqkuptime.

Rasti 1: Një Certifikatë Kalibrimi lëshohet për një instrument të veçantë matës.

Prodhuesit e instrumenteve matëse shpesh lëshojnë "Certifikatat e Kalibrimit" ose "Raportet e Kalibrimit", të cilat megjithatë nuk korrespondojnë me instrumentet specifike të matjes, por me një grup të tërë instrumentesh matëse. Në këtë rast, duhet kuptuar domethënia e vërtetë dhe përdorimi i tyre. Ka disa mënyra të thjeshta për ta bërë këtë, siç janë:
a) Numri serik (n/s) i instrumentit matës, i cili është një identifikim unik, deklarohet normalisht në faqen e parë të një certifikate faktike të kalibrimit. Nëse n/s nuk ekziston, atëherë duhet të ceket ndonjë identifikim tjetër.
b) Zakonisht ekziston një deklaratë në fusnotë në faqen e parë ose në çdo faqe që kjo certifikatë korrespondon me një instrument specifik dhe jo me një grup ose me instrumente tjera.
c) [bookmark: _GoBack]Një certifikatë faktike e kalibrimit normalisht përfshin rezultate mjaft analitike dhe në shumicën e rasteve, jo të gjitha rastet, përfshin më shumë se një faqe.
d) Një certifikatë faktike e kalibrimit identifikohet në mënyrë unike me një numër të përshtatshëm, datën e kalibrimit, datën e lëshimit dhe nënshkrimin origjinal të personit të autorizuar për lëshim.

Megjithatë, është e vërtetë se ka raste kur një certifikatë e kalibrimit korrespondon dhe përmban më shumë se një instrument, në fakt një grup të tyre, siç janë standardet e peshës ose blloqet e matësve. Por prapëseprapë, në rastin e një grupi, secili artikull i grupit kalibrohet veçmas dhe identifikohet në mënyrë unike në certifikatë. 

Rasti 2: Prania e një certifikate të kalibrimit do të thotë se instrumenti specifik matës është i besueshëm dhe mund të përdoret duke ofruar rezultate të sakta dhe të besueshme. Në këtë aspekt, mund të supozojmë se kërkesat përkatëse standarde janë përmbushur plotësisht, duke marrë parasysh se është arritur edhe gjurmueshmëria e matjes.

Kjo nuk është e saktë. Një certifikatë kalibrimi vetëm jep rezultatet e një serie matjesh të kryera nga një laborator kalibrues, që karakterizojnë sjelljen metrologjike të këtij instrumenti specifik. Pyetja mbi atë nëse rezultatet janë të kënaqshme dhe në këtë aspekt nëse instrumenti është i përshtatshëm për përdorim, duhet të marrë përgjigje nga "PERDORUESI" i këtij instrumenti specifik, d.m.th. nga dikush që mund të vlerësojë rezultatet e kalibrimit sipas nevojave dhe kërkesave specifike.

Rezultati i një certifikate kalibrimi për statusin dhe përdorimin e instrumentit specifik mund të jetë:
a) Përdorimi i instrumentit ashtu siç është pa ndonjë veprim të mëtejshëm
b) Përshtatja/Rregullimi i instrumentit, rikalibrimi dhe përdorimi
c) Përdorimi duke bërë korrigjime të nevojshme dhe të përshtatshme në indikacionet nëse përshtatja/rregullimi nuk është i realizueshëm
d) Zëvendësimi i instrumentit me instrument tjetër me sjellje më të mirë metrologjike për të përmbushur kërkesat e përdorimit të tij
 
Rasti 3: Një certifikate kalibrimi për një instrument specifik matës është e vetmja mënyrë për të ofruar dëshmi për gjurmueshmërinë e matjeve kur përdoret ky instrument specifik. 

Gjurmueshmëria e matjes është e nevojshme për të përcaktuar besueshmëri për matje të besueshme dhe të saktë. Një certifikatë e kalibrimit ofron të dhëna sasiore të përfshira në një hallkë specifike në zinxhirin e gjurmueshmërise së matjes. Përveç kësaj, është e qartë se certifikata e kalibrimit siguron identitetin e laboratorit që shërben si një hallkë në zinxhirin e gjurmueshmerise.

Rasti 4: Certifikata e kalibrimit konsiderohet e pranueshme dhe e besueshme nëse:
a)  Është lëshuar nga një Institut Kombëtar i Metrologjisë me tabela të botuara CMC (Aftësi për Kalibrim Matës) në KCDB BIPM
b) Është lëshuar nga një laborator i akredituar, sipas ISO 17025. Në këtë rast, logoja e akreditimit duhet të jetë e vendosuar normalisht në të pjesën e sipërme të djathtë ose të majtë.

Në çdo rast tjetër, d.m.th nëse nuk është i akredituar, Laboratori i Kalibrimit duhet të plotësojë së paku të gjitha kërkesat e paragrafit 5.10 të standardit ISO 17025. Ky nuk është një rast trivial për t’u trajtuar, duke marrë parasysh që Laboratori i Kalibrimit duhet të jetë në gjendje të ofrojë dëshmi të përshtatshme për t’u ekzaminuar.

Rasti 5: Shpesh hasim në shprehjen "pasiguria e një instrumenti matës"

Kjo shprehje në mënyrë eksplicite nënkupton pasigurinë e një serie matjesh të kryera për kalibrimin e këtij instrumenti specifik. Në këtë aspekt, një tjetër kalibrim, d.m.th. një set i ndryshëm i matjeve nga laboratori i njëjtë ose i tretë mund të shpie në rezultate të ndryshme të pasigurisë. 

Rasti 6: Gjatë përdorimit të një instrumenti matës të kalibruar në kryerjen e matjeve, supozohet se pasiguria e deklaruar në certifikatën e kalibrimit të këtij instrumenti specifik është saktësisht e barabartë me pasigurinë e matjeve të kryera gjatë përdorimit të këtij instrumenti. A është kjo e vërtetë?

Kjo nuk është absolutisht e vërtetë. Kjo është në fakt një supozim. Në fakt, pasiguria e matjes e paraqitur në certifikatën e kalibrimit korrespondon me matjet e kryera në laboratorin e kalibrimit nën kushte specifike (kushtet mjedisore, operatori dhe përdorimi i metodës/procedurës së specifikuar të kalibrimit). Nga ana tjetër, duke përdorur këtë instrument të njëjtë, një seri matjesh të tjera të ndryshme kryhen nga një operator tjetër, nën kushte të ndryshme, duke ndjekur një metodë ose procedurë tjetër të matjes.

Rasti 7: Pas kalibrimit të tij, një instrument mund të përdoret me konfidencë/besim për kohën e specifikuar nga periudha e rikalibrimit

Kjo nuk është e vërtetë. Një certifikate e kalibrimit ofron një "pamje të menjëhershme" të sjelljes metrologjike të instrumentit specifik në kohën e specifikuar të kalibrimit. Çdo përdorim pa kujdes i instrumentit pas kalibrimit mund të shpie në devijime në performancën metrologjike. Në këtë aspekt, prania e certifikatës së kalibrimit në vetvete nuk ofron garanci për matje të sakta dhe të besueshme. Në vend të kësaj, duhet të ndërmerret trajtimi, mirëmbajtja dhe kontrolli i duhur.

Rasti 8: Periudha ose intervali i rikalibrimit të një instrumenti matës përcaktohet nga Laboratori i Kalibrimit

Kjo nuk është e vërtetë. Intervali i rikalibrimit duhet të përcaktohet vetëm nga përdoruesi, sipas nevojave të tij/saj, kërkesave dhe rreziqeve që lidhen me përdorimin e instrumentit. Kjo natyrisht, do të thotë se përdoruesi ka njohuri të mira dhe të kuptuar të mirë të nevojave dhe kërkesave të tij/saj përkatëse. Si përfundim, Laboratori i Kalibrimit mund të specifikojë intervalin e rikalibrimit ose datën e kalibrimit të ardhshëm, vetëm me kërkesë të Klientit.



2. KONTROLLIMI I PËRMBAJTJES SË CERTIFIKATËS SË KALIBRIMIT

Pas pranimit të Certifikatës së Kalibrimit, përdoruesi duhet t'i kontrollojë fushat e mëposhtme brenda certifikatës, përkatësisht fushat e përgjithshme dhe ato teknike.

2.1. Fushat e përgjithshme në Certifikatën e Kalibrimit

1. Titulli: në krye të çdo faqeje duhet të jetë i shënuar në mënyrë eksplicite titulli "Certifikata e Kalibrimit".
Mund të përdoret edhe titulli "Raporti i Kalibrimit", i cili megjithatë nuk është edhe aq i shpeshtë.

1. Emri i laboratorit: titulli i laboratorit të kalibrimit me logon e tij në krye dhe në çdo faqe të certifikatës.

1. Numri i certifikatës: duhet të ketë një numër unik të identifikimit të certifikatës (zakonisht në krye të faqes). Ky numër duhet të përdoret në rast se dikush dëshiron t'i referohet kësaj certifikate.

1. Emri i klientit: të dhënat e plota të pronarit ose përdoruesit të instrumentit (emri, adresa, etj.).

1. Përshkrimi i instrumentit: përshkrim i shkurtër i instrumentit, d.m.th.  termometër digjital, me të dhënat për prodhuesin dhe llojin.

1. Identifikimi i instrumentit: Numri serik dhe numrat e tjerë shtesë, siç është numri i asetit i caktuar nga pronari. Sidoqoftë, duhet të ketë një identifikim unik të instrumentit duke marrë parasysh se një certifikatë kalibrimi korrespondon me një instrument unik. 

1. Porosia e kalibrimit: Numri i porosisë së kalibrimit, i cili përcaktohet nga laboratori i kalibrimit në kohën e pranimit të instrumentit. Numri i porosisë së kalibrimit është unik për një instrument të caktuar dhe vendoset në regjistrin e kalibrimit të laboratorit.

1. Data e pranimit: data e pranimit të instrumentit nga laboratori i kalibrimit.

1. Data e kalibrimit: data ose periudha e kalibrimit (kalibrimi mund të zgjasë më shumë se një ditë dhe në këtë rast duhet të shkruhet data e fillimit dhe data e përfundimit të kalibrimit).

1. Data e lëshimit: data e lëshimit të certifikatës së kalibrimit.

1. Nënshkrimi: e nënshkruar nga personi i autorizuar me emrin dhe pozitën e tij. Është e mundur, varësisht prej politikës së laboratorit, që certifikata të nënshkruhet edhe nga një person tjetër, si p.sh. personi përgjegjës për kryerjen e kalibrimit.

1. Deklarata për kopjimin dhe gjenerimin e kësaj certifikate. Kjo deklaratë vendoset zakonisht në fusnotë në çdo faqe të certifikatës dhe thekson se për riprodhimin e një pjese të certifikatës kërkohet miratimi i laboratorit të kalibrimit.

1. Deklaratat shtesë: duhet të ketë gjithashtu një deklaratë lidhur me unikalitetin e certifikatës që lidhet vetëm me instrumentin specifik të kalibruar.

2.2. Fushat teknike

1. Gjendja e instrumentit: deklaratë e shkurtër për gjendjen e instrumentit në momentin e pranimit, d.m.th. përshkrim i shkurtër i gjendjes së tij të mirë apo të keqe si dhe nëse është kryer ndonjë trajtim në të, siç është pastrimi.

1. Kushtet mjedisore: Variacioni i kushteve, siç është temperatura, gjatë kalibrimit (zakonisht vlerat minimale dhe maksimale gjatë kalibrimit).

1. Gjurmueshmëria e matjes: Një deklaratë për gjurmueshmërinë e matjes. Mund të jetë shumë e përgjithshme, si p.sh. "gjurmueshmëria e matjes në njësitë SI nëpërmjet standardeve kombëtare të XXXX" ose më analitike, duke ofruar dëshmi për këtë gjurmueshmëri përmes deklarimit të numrave të certifikatave të kalibrimit të standardeve të matjes së laboratorit të përfshirë dhe të përdorur në kalibrimin

1. Metoda/procedura e kalibrimit: Një përshkrim i shkurtër i procedurës së kalibrimit me referenca ndaj numrave dhe standardeve të identifikimit, nëse përfshihen. Nëse përdoren metoda jo standarde, atëherë përshkrimi duhet të jetë më i detajuar (zakonisht 4-5 rreshta).

1. Rezultatet e kalibrimit: Duhet të paraqiten normalisht në çdo formë të përshtatshme, si p.sh. në një tabelë, ekuacion, grafik ose kombinim.

1. Pasiguria e matjes: duhet të deklarohet në mënyrë eksplicite për të shoqëruar çdo rezultat individual, pasuar nga një deklaratë e përgjithshme si p.sh. "Është raportuar pasiguria e zgjeruar e cila rezulton nga pasiguria standarde (u) nga shumëzimi me faktorin e mbulimit k = 2. Është vlerësuar në përputhje me "Udhëzuesin për Shprehjen e Pasigurisë në Matje" (2008). Në përgjithësi, vlera e sasisë matëse gjendet brenda intervalit të atribuuar me një probabilitet prej rreth 95%. Pasiguria e raportuar nuk përfshin ndonjë vlerësim të variacioneve afatgjata". 


3. ANALIZA dhe INTERPRETIMI I REZULTATEVE TË KALIBRIMIT: raste studimore

0. . Kalibrimi i termometrit digjital
(ky rast është përgatitur nga projekti)

3.1.1. Analiza

Duke marrë parasysh kalibrimin e një termometri digjital (termometri ose instrumenti nën kalibrim - IuC), rezultatet e kalibrimit zakonisht paraqiten sipas tabelës së mëposhtme.

	Temperatura  referuese (oC)
	Temperatura e IuC (oC)
	Gabimi (oC)
	Korrigjimi (oC)
	Pasiguria, U në 95% (oC)

	0.01
	0.1
	0.09
	-0.09
	0.20

	20.00
	19.9
	-0.10
	+0.1
	0.19

	40.04
	40.1
	0.06
	-0.06
	0.21

	60.00
	59.8
	-0.20
	+0.2
	0.22

	80.01
	79.4
	-0.61
	+0.61
	0.21



Kalibrimi i termometrit kryhet në vlera/pika të veçanta të temperaturës të shkallës së tij (shumë shpesh në 5 pika të ndryshme të temperaturës). Megjithatë, pikat e kalibrimit duhet të zgjidhen nga përdoruesi në varësi të nevojave të tij. Për shembull, kur përdoret termometri për të kontrolluar temperaturën brenda një dhome që operon me temperaturë mes 2-8 oC, atëherë mund t’i zgjidhni 3 pika të temperaturës së kalibrimit, pra në -2 oC, 4 oC dhe 8 oC.

Kolona e 1-rë paraqet vlerat referuese të temperaturës të matura duke përdorur termometrin referues (standardin e matjes referuese në këtë rast) të laboratorit të kalibrimit, i cili në parim duhet të ketë karakteristika më të mira metrologjike sesa termometri nën kalibrim. 
Vërehet se çdo vlerë e temperaturës referuese është normalisht mesatarja e një numri të vlerave të matjes.

Kolona e 2-të paraqet temperaturën e matur në secilën pikë kalibrimi siç tregohet nga termometri nën kalibrim. 
Vërehet se secila vlerë është mesatarja e një numri vlerash të matjes, varësisht nga metoda e kalibrimit. 

Kolona e 3-të paraqet gabimin në matje, që ofrohet nga raporti
					 			                                                  Gabimi = Matja e IuC – Temperatura referuese (oC)

Kolona e 4-të paraqet korrigjimin, i cili duhet të shtohet në indikacionin përkatës të termometrit nën kalibrim, kur përdoret, si dhe ofrohet nga raporti
                                                        Korrigjimi = - Gabimi

Kolona e 5-të ofron pasigurinë e matjes në nivel të besueshmërisë prej 95%, d.m.th. pasigurinë e zgjeruar U, të vlerave të matjes të marra në kolonën 2.

3.1.2. Shprehja formale e rezultateve

Gjatë kryerjes së një matje duke përdorur këtë termometër digjital, kur shikohet në një indikacion 20 oC, shprehja formale e këtij rezultati sipas tabelës është:
                                         Temperatura = 20.0 + (-0.09) ± 0.19 oC në nivel besueshmërie prej 95% 

3.1.3. Përdorimi dhe interpretimi i rezultateve të kalibrimit

3.1.3.1. Vlerësimi i konformitetit

Le të supozojmë se gabimi maksimal i lejuar kur përdoret ky termometër digjital është
                                                                   Gabimi maksimal = 0.5 oC.

Pastaj, duke shikuar kolonën e 3-të, mund të shohim se gabimi në pikën e kalibrimit 80 oC tejkalon kufirin maksimal të mësipërm dhe në këtë aspekt kalibrimi tregon se ka mos-konformitet. Në këtë rast, duhet të shqyrtojmë opsionet në vijim:

Opsioni 1: Të rregullohet dhe rikalibrohet termometri, nëse rregullimi është i mundshëm.
Opsioni 2: Të përdoret termometri, por pas kryerjes së korrigjimeve sipas vlerave të korrigjimit të kolonës së 4-t dhe në çdo rast duke përdorur shprehjen formale (megjithëse pa pjesën e pasigurisë). Në këtë rast, duhet të jemi shumë të kujdesshëm në aprovimin dhe kryerjen e korrigjimeve, veçanërisht nëse ka më shumë se një përdorues të përfshirë.
Opsioni 3: Të zëvendësohet termometri digjital me një të ri, i cili gjithashtu duhet të kalibrohet.

Pyetje: Çfarë ndodh nëse përdoruesi duhet të përdorë termometrin në pika të temperaturës që nuk janë të përfshira në tabelën e rezultateve të kalibrimit? Çfarë vlera duhet të caktohen në këtë rast për gabimin, korrigjimin dhe pasigurinë?
Përgjigje: vlerat që duhet të përcaktohen përmes interpolimit ose nganjëherë përmes ekstrapolimit, me rrezikshmëri më të lartë në rastin e dytë.

3.1.3.2. Përdorimi dhe interpretimi i pasigurisë

Rasti A: Marrja parasysh e pasigurisë në matje kur rezultatet e matjes duhet të jenë brenda kufijve të pranimit

Duke marrë parasysh një rast ku një termometër digjital, me pasiguri kalibrimi prej rreth 0.4-0.5 oC, përdoret për të monitoruar temperaturën brenda dhomës ose hapësirës ku një kërkesë standarde aplikohet për devijim maksimal d=± 1 oC nga një temperaturë referuese (e synuar) 80 oC, mund të vërejmë se ky termometër specifik nuk është i përshtatshëm. Kjo duke marrë parasysh këtë pasiguri të kalibrimit (rreth 0.4-0.5 oC) dhe vlerën e d (= 1 oC). Gjatë punës dhe përdorimit të termometrit për matjen dhe ruajtjen e temperaturës brenda intervalit d=± 1 oC është shumë e mundshme që shumë matje të jenë jashtë këtij intervali të pranueshëm. Megjithatë, nëse pasiguria e kalibrimit mund të reduktohet në 0.2 oC, si në shembullin e kalibrimit më sipër, atëherë kjo do të ishte më e pranueshme, duke marrë parasysh se raporti d/U rritet nga 2 në 5. 

Rasti B: Marrja parasysh e pasigurisë në matje gjatë përdorimit të përditshëm të instrumentit

Në fakt, duhet ta kemi parasysh se duke përdorur këtë termometër në jetën e përditshme, pasiguria në përdorim do të jetë më e lartë se pasiguria e përcaktuar nga kalibrimi në certifikatë. Kjo është normale, duke marrë parasysh se kushtet e kalibrimit janë pothuajse ideale krahasuar me ato të jetës dhe të përdorimit të përditshëm.

0.1 . Kalibrimi i standardit të peshës
(ky rast është përgatitur bashkërisht nga Agjencia e Metrologjisë së Kosovës dhe nga projekti)

3.2.1. Analiza

Duke marrë parasysh kalibrimin e një standardi të peshës me vlerë nominale të masës prej 20 kg dhe klasës së supozuar të saktësisë F1 të OIML, qëllimi i këtij kalibrimi është të përcaktojë:
a) Vlera e saj konvencionale e masës.
b) Pasigurinë e ndërlidhur me vlerën konvencionale të masës.
c) Klasën e saktësisë OIML të bazuar në kriteret specifike të standardit OIML R 111.

Shënim: Vlera konvencionale e masës nuk është masa faktike e standardit të peshës, që në fakt është e nevojshme në disa raste. Vlera faktike e masës mund të përftohet nga vlera konvencionale e masës duke përdorur një formulë të përshtatshme.

Rezultatet e kalibrimit zakonisht shprehen si më poshtë në certifikatën e kalibrimit:

	Vlera nominale e masës 
	Vlera konvencionale e masës  
	Pasiguria
	Klasa e saktësisë OIML

	20 kg
	20 kg – 35 mg
	11 mg
	F1



Procedura e kalibrimit përfshin matjet në një krahasues të masës duke përdorur standardin e peshës nën kalibrim dhe një standard referues të peshës së klasës së saktësisë OIML më të mirë sesa ajo në kalibrim, pra 20 kg të klasës E2 OIML. Në këtë aspekt, kryhen ciklet e matjes, duke shkëmbyer dy standardet në krahasuesin e masës.

Kolona e 1-rë në këtë tabelë të mësipërme të rezultateve paraqet vlerën nominale të peshës standarde nën kalibrim, e cila është në fakt një vlerë pothuajse ideale.

Kolona e 2-të paraqet vlerat konvencionale të masës. Në këtë shembull, vlera -35 mg është gabimi siç është përcaktuar në kalibrim duke kryer matjet.

Kolona e 3-të paraqet pasigurinë e zgjeruar, përkatësisht në nivelin e besueshmërisë prej 95%, e cila shoqërohet me vlerën konvencionale të masës pas matjeve të kryera gjatë kalibrimit. Në këtë shembull, vlera e pasigurisë së zgjeruar është 11 mg.

Kolona e 4-të shpreh klasën e saktësisë së standardeve të peshës bazuar në kërkesat specifike të standardit OIML R 111, i cili përdor gabimin maksimal të lejuar dhe pasigurinë e zgjeruar. Në këtë shembull, me sa duket kriteret e OIML janë përmbushur me sukses.

3.2.2. Shprehja formale e rezultateve

Rezultati i kalibrimit shprehet saktësisht si në tabelën e mësipërme. Përkatësisht:

Masa konvencionale, mc = 20 kg – 35 mg ose 19,999.965 g, 
pasiguria U(mc )=11 mg dhe
klasa e saktësisë F1 OIML bazuar në OIML R 111

3.2.3. Përdorimi dhe Interpretimi i Rezultateve të Kalibrimit

3.2.3.1. Vlerësimi i konformitetit

Në këtë rast të kalibrimit, ne kemi një vlerësim të konformitetit sipas kritereve të OIML R 111 që çon në klasifikimin për standardin e peshës deri në klasën e saktësisë F1. Në rast se specifikimet e OIML R 111 nuk janë përmbushur, atëherë klasifikimi ka shumë të ngjarë të çojë në një klasë më të ulët të saktësisë, siç është F2.

Vërejtje: Devijimet e standardeve të peshës në lidhje me klasën e tyre të saktësisë mund t'i atribuohen trajtimit të tyre nga përdoruesi, që kryesisht janë pluhuri, korrozioni ose gërvishtjet, të cilat çojnë në ndryshime në vlerën e masës. Klasifikimi i standardeve të peshës sipas OIML R 111 përdor disa kërkesa, përveç kërkesave specifike të mësipërme. 

3.2.3.2. Përdorimi dhe Interpretimi i Pasigurisë

Përdoruesi mund të përdorë këtë standard të peshës sipas OIML R 111 në rastet kur kërkohet klasa e saktësisë F1 OIML, si p.sh.:
a) Për të kontrolluar saktësinë e një instrumenti jo-automatik të peshimit
b) Për të kontrolluar saktësinë, kryesisht vlerat e masës, të standardeve të tjera të peshës të saktësisë më të ulët, d.m.th. F2, M1, M2.
c) Për të kryer kalibrime të standardeve të tjera të peshës të saktësisë më të ulët, d.m.th. F2, M1, M2.
d) Për të kryer kalibrime të Instrumenteve jo-automatike të peshimit, duke përdorur edhe standarde shtesë të peshës me vlera të ndryshme nominale. 

Përdoruesi i këtij standardi të peshës zakonisht përdor vlerën konvencionale të masës (20 kg - 35 mg) dhe pasigurinë e saj të lidhur (11 mg). PËRDORUESI megjithatë mund të përdorë, për arsye praktike, vlerën nominale të peshës (= 20 kg) dhe në këtë rast pasiguria e lidhur mund të merret nga gabimi maksimal i lejuar i specifikuar nga OIML R 111 pjestuar me rrënjën katrore të 3 (= mpe/3).

Vërejtje: Duke parë gabimin e përcaktuar në këtë kalibrim (=35 mg) dhe pasigurinë e zgjeruar të lidhur të tij (= 11 mg) dhe duke bërë krahasimin me gabimin maksimal të lejuar të specifikuar nga OIML R 111, është e qartë se laboratori kryen punë mjaft të kujdesshme të kalibrimit.



3.3. Kalibrimi i një instrumenti jo-automatik të peshimit
(ky rast është përgatitur bashkërisht nga Drejtoria e Përgjithshme e Metrologjisë - Shqipëri dhe nga projekti)

3.3.1. Analiza

Duke marrë parasysh kalibrimin e një instrumenti jo-automatik të peshimit (ose peshore të masës) të ngarkesës maksimale Max=220 g dhe rezolucionit d=0.1 mg, testet e matjeve që duhet të kryhen për kalibrimin mund të përcaktohen në konsultim me klientin, në përputhje me përdorimin normal të instrumentit. Në çdo rast, metoda me testet matëse për këtë kalibrim sigurohet nga Udhëzuesi EURAMET cg.18. Rezultatet e testeve të kryera janë paraqitur si më poshtë:

   Testi i Përsëritshmërisë                                                                                   Testi i ekscentricitetit
                  
                 Përsëritshmëria                                                                                       Pesha ekscentrike
                         Pesha                                                                                                          Pesha                                                                           
	100 g
	
	100 g


        Leximi i matjeve                                                                              Leximi i matjeve (1, 2, 3, 4, 5)                                                                                                                               
	1
	100.0002
	1
	100.0005
	1

	2
	99.9999
	2
	100.0003
	2

	3
	100.0001
	3
	100.0004
	3

	4
	100.0000
	4
	100.0006
	4

	5
	100.0002
	5
	100.0004
	5

	6
	100.0002
	1
	100.0005
	1

	
	s=0.00013 g
	
	ΔE = 0.0002 g



Në lidhje me dy testet e mësipërme:
Testi i përsëritshmërisë kryhet me përdorimin e një peshe të vetme standarde (100 g të klasës E2 OIML) për të përsëritur 6 matje nën të njëjtat kushte. Qëllimi i këtij testi është të përcaktojë devijimin standard (=s) të këtyre 6 matjeve.
Testi i ekscentricitetit kryhet duke vendosur një ngarkesë/peshë (standard peshe 100 g të klasës E2 OIML) në 6 pozicione 1 - 2 - 3 - 4 -5 -1 siç tregohet në skemën e mësipërme. Qëllimi i këtij testi është të përcaktojë diferencën maksimale (= ΔE) ndërmjet 4 matjeve në pozicionet 2-3-4-5 dhe 2 matjeve në pozicionin qendror (1-6).

  Testi i saktësisë

	Pesha (g)
	Leximi i matjes (g)
	Gabimi (g)

	30
	30.0001
	0.0001

	60
	60.0003
	0.0003

	100
	100.0004
	0.0004

	150
	150.0006
	0.0006

	200
	200.0009
	0.0009



Testi i saktësisë kryhet duke përdorur 5 standarde të ndryshme të peshës për të mbuluar gamën e matjes të peshores së masës. Qëllimi i testit të saktësisë është të përcaktojë gabimet në kolonën e fundit si dallimi në mes të leximeve të matjes së peshores së masës dhe vlerës së masës të standardit përkatës të peshës.

Informatat shtesë të deklaruara në certifikatën e kalibrimit përfshijnë një deklaratë për rregullimin/përshtatjen e peshores së masës dhe vlerat e disa parametrave si më poshtë:
· Ndryshimi i temperaturës në fushën e kalibrimit ΔT=5o C
· Koeficienti i temperaturës TC = 1.5 ppm/o C

3.3.2. Shprehja formale e rezultateve

Rezultatet përfundimtare të kalibrimit, të cilat janë me interes për përdoruesit, të cilët jo gjithmonë janë të interesuar të dinë dhe kuptojnë detajet e procedurës së kalibrimit të aplikuar nga laboratori i kalibrimit, normalisht shprehen me përdorimin e një ekuacioni linear, d.m.th. y=a*x+b, si më poshtë.

Gabimi E si funksion i ngarkesës/peshës L, shprehet si më poshtë në këtë rast të veçantë të kalibrimit:

E(L) = 4.27E-6*L, ku L shprehet në g dhe E (L) në g (1)

Pasiguria e gabimit, U (E) në nivelin e besimit prej 95% si një funksion i ngarkesës/peshës L, shprehet si më poshtë:

U(E) = 1.56E-6*L, ku L shprehet në g dhe U(E) në g (2)

Përveç kësaj, në bazë të informacionit të dhënë nga përdoruesi, laboratori i kalibrimit mund të ofrojë në përdorim gjithashtu shprehjet e mëposhtme të pasigurisë:

Pasiguria e leximit të matjes, R, e peshores, U (R), kur korrigjimet (=-gabimet) aplikohen, shprehet si vijon:

U(R) = 0.0003+3.0E-6*R, ku R shprehet në g dhe U(R) në g (3)

Pasiguria globale e leximit të matjes, R, e peshores, Ugl (R), pa nevojën për të bërë korrigjime (=-gabime) në leximet e matjes së peshores së masës, shprehet si më poshtë:

Ugl(R)= 0.0003+7.2E-6*R, ku R shprehet në g dhe Ugl(R), në g (4)

3.3.3. Përdorimi dhe Interpretimi i Rezultateve të Kalibrimit

Le të shqyrtojmë një rast të peshimit të një mostre të një substance kimike prej rreth 5 g në këtë peshore me një gabim maksimal të lejuar, sipas një specifikimi teknik, e = ± 0,1% të kësaj vlere, përkatësisht 0,005 g (= 5 mg ). Pyetja për PËRDORUESIN e peshores është nëse mund të përdoret kjo peshore për të arritur një gabim më të ulët se ky i specifikuar.

Pronari mund të përdorë ekuacionin e fundit (4) për të përcaktuar pasigurinë globale që përfshin gjithashtu gabimin kur peshohet një mostër prej 5 g.

Në këtë aspekt, përdorja e këtij ekuacioni (4) për R = 5 g, pasiguria globale është Ugl (5) = 0.3 mg, e cila është shumë më e ulët se sa kufiri maksimal prej 5 mg, dhe në këtë drejtim, përdoruesi mund të përdorë këtë peshore pa ndonjë problem.


3.4. Kalibrimi i një Kaliperi
(ky rast është përgatitur nga projekti)

3.4.1. Analiza

Nëse marrim parasysh kalibrimin e një kaliperi duke përdorur metodën e kalibrimit të standardit VDE 2618, rezultatet e kalibrimit mund të paraqiten sipas formës së mëposhtme:

a) Rezultatet e matjeve të brendshme duke përdorur një unazë si një standard referimi si më poshtë:

	Diametri i Unazës 
(mm)
	Vlera e matur
(mm)
	Gabimi 
(mm)
	Pasiguria 
(mm)

	25.000
	24.95
	-0.05
	0.05



b) Rezultatet e matjeve të jashtme duke përdorur disa blloqe matëse si standarde referimi, si më poshtë:

	Gjatësia e bllokut matës 
 (mm)
	Vlera e matur
(mm)
	Gabimi
(mm)
	Pasiguria 
(mm)

	2.5
	2.50
	0.00
	0.03

	5.1
	5.10
	0.00
	0.03

	7.7
	7.70
	0.00
	0.03

	10.3
	10.30
	0.00
	0.03

	12.9
	12.90
	0.00
	0.03

	15
	15.00
	0.00
	0.03

	17.6
	17.60
	0.00
	0.03

	20.2
	20.20
	0.00
	0.03

	22.8
	22.80
	0.00
	0.03

	25
	24.95
	-0.05
	0.03

	50
	49.98
	-0.02
	0.03

	75
	74.98
	-0.02
	0.03

	125
	124.98
	-0.02
	0.03



c) rezultatet e matjeve të thellësisë duke përdorur vetëm një bllok matës si standard referimi, si më poshtë:

	Gjatësia e bllokut matës  (mm)
	Vlera e matur
 
(mm)
	Gabimi 
(mm)
	Pasiguria 
(mm)

	75
	75.00
	0.1
	0.1



Në secilën prej tabelave të mësipërme:

Kolona 1-rë paraqet vlerën nominale të: a) diametrit të unazës, b) gjatësinë e secilit bllok matës dhe c) gjatësinë (= 75 mm) të një blloku matës

Kolona 2-të paraqet vlerën e matur të standardit referent (diametri i unazës ose gjatësia e bllokut matës) duke përdorur kaliperin nën kalibrim.

Kolona 3-të paraqet gabimin e matjes, që sigurohet nga raporti
Gabim = Vlera e matur - Vlera standarde referente

Kolona e 4-të paraqet pasigurinë e zgjeruar, përkatësisht në nivelin e besueshmërisë prej 95%, e cila lidhet me vlerën e matur (e paraqitur në kolonën e 2-të) të diametrit ose  bllokut matës duke përdorur kaliperin nën kalibrim.

3.4.2. Shprehja formale e rezultateve

Rezultatet e kalibrimit shprehen pikërisht si në tabelën e mësipërme. 

3.4.3 Përdorimi dhe Interpretimi i Rezultateve të Kalibrimit

3.4.3.1. Vlerësimi i Konformitetit

Ne konsiderojmë se PËRDORUESI i këtij kaliperi ka një rregull për përdorimin e këtij kaliperi, domethënë: Gabimi në kalibrim nuk duhet të jetë jashtë kufirit prej ± 0.05 mm

Atëherë në këtë rast, PËRDORUESI:
· Mund të përdorë këtë kaliper për matjen e gjatësisë së objekteve deri në 22.8 mm
· Merr një rrezik në bërjen e matjeve në intervalin prej 25 mm deri në 50 mm
· Mund të përdorë këtë kaliper në një distancë prej 50 deri 125 mm

3.4.3.2. Përdorimi dhe Interpretimi i Pasigurisë

Përdoruesi duhet të jetë në dijeni për vlerën e pasigurisë, e cila është 0.03 mm, shumë më e lartë se rezulucioni i kaliperit (d = 0.01 mm). Veçanërisht, në vlerat e larta të gjatësisë kombinimi i pasigurisë dhe gabimit mund të jetë afër 0.1 mm.


3.5. Kalibrimi i vizores 
(ky rast është përgatitur nga projekti)

3.5.1. Analiza

Nëse marrim parasysh kalibrimin e një vizoreje duke përdorur një vizore tjetër të përshtatshme si standard referimi në kalibrim, rezultatet e kalibrimit mund të paraqiten sipas formës në vijim:

a) Matja e trashësisë, d, të vizës matëse në vizore: 
d = 0.5 mm ± 0.2 mm

b) Rezultatet e matjes:

	Leximi i matjeve në vizore (mm)
	Gabimi (mm)
	Leximi i matjeve në vizore (mm)
	Gabimi (mm)

	0
	-0.2
	2000
	0.2

	10
	0.0
	2001
	0.2

	11
	0.0
	2999
	0.2

	999
	0.0
	3000
	0.2

	1000
	0.0
	3001
	0.2

	1001
	0.0
	3999
	0.3

	1999
	0.2
	4000
	0.3



Deklarata për pasigurinë e matjes: Pasiguria e kalibrimit për matjen e dallimeve nga një vizë matëse tek tjetra është U = 0.4 mm në një nivel të besueshmërisë prej 95%.

Në tabelën e mësipërme:

Kolona 1-rë paraqet vlerat e leximeve të matjeve të marra duke përdorur vizoren nën kalibrim.

Kolona 2-të paraqet gabimin, i cili është përftuar nga laboratori i kalibrimit duke përdorur këtë raport:
Gabimi = Vlera e matur - Vlera standarde referente:


Vërejtje: Në këtë shembull, laboratori i kalibrimit nuk jep vlerat referentetë matjes , pra vlerat e matura duke përdorur vizoren referente. 

3.5.2. Shprehja formale e rezultateve

Rezultatet e kalibrimit shprehen pikërisht si në tabelën e mësipërme. 

3.5.3. Përdorimi dhe Interpretimi i rezultateve të Kalibrimit

Konsiderojmë se përdoruesi i kësaj vizoreje ka një kufizim për përdorimin e vizores, përkatësisht:
Gabimi i përgjithshëm gjatë përdorimit të kësaj vizoreje nuk mund të tejkalojë limitin e ±0.6 mm

Duke parë gabimet, në rezultatet e kalibrimit, mund të vërehet se në gamën e matjeve 2000 mm deri në 4000 mm gabimi së bashku me pasigurinë, d.m.th. gjithsej 0.7-0.8 mm, tejkalon kufirin e mësipërm 0.6 mm. Në këtë drejtim, përdoruesi, kur përdor vizoren në gamën e mësipërme, duhet të bëjë korrigjimet e duhura në leximet e marra të matjeve.


3.6. Kalibrimi i pipetave me piston me vëllim të ndryshueshëm
	(ky rast është përgatitur bashkërisht nga Byroja e Metrologjisë - Maqedoni dhe projekti)

3.6.1. Analiza

Kalibrimi i një pipete me piston me vëllim të ndryshueshëm bëhet në pikat diskrete të vëllimit të saj nominal Vn (zakonisht katër pika matëse 0.10Vn; 0.50Vn; 0.75Vn; Vn). Vëllimi nominal është vëllimi maksimal për t’u zgjedhur nga përdoruesi dhe specifikuar nga prodhuesi. Procedura për kalibrimin e pipetës me piston kryhet në përputhje me standardin ISO 8655-6 “Aparat volumetrik i operuar me piston - Metodat gravimetrike për përcaktimin e gabimit të matjes ”.

Duke marrë parasysh kalibrimin e një pipete me piston me vëllim të ndryshueshëm (pipetë ose Mjeti nën kalibrim – IuC), rezultatet e kalibrimit normalisht paraqiten sipas tabelës së mëposhtme.

	Vëllimi referent (µL)
	Vëllimi i matur IuC (µL)
	Gabimi (µL)
	Pasiguria, U në 95% (µL)

	100.00
	100.51
	+0.51
	0.47

	500.00
	498.23
	-1.77
	3.01

	750.00
	760.81
	+10.81
	3.24

	1000.00
	1004.86
	+4.86
	3.93



Kolona e 1-rë paraqet vëllimin e paracaktuar që do të testohet (0.1Vn; 0.5Vn; 0.75Vn; Vn) i përcaktuar nga gama e vëllimit të specifikuar nga prodhuesi.

Kolona e 2-të paraqet vlerën e vëllimit të matur të pipetës (IuC). Vëllimi i matur përcaktohet gravimetrikisht nga përdorimi i një peshoreje të përshtatshme sipas kushteve të specifikuara mjedisore.
Vërehet se secila vlerë e vëllimit të matur është normalisht mesatarja e një numri vlerash matëse (10).

Kolona e 3-të paraqet gabimin e matjes, që sigurohet nga lidhja 
 Gabimi = Vlera e matur – Vlera referente (µL)

Kolona e 4-të ofron pasigurinë e matjes në nivelin e besueshmërisë prej 95%, d.m.th. pasiguria e zgjeruar U, e vlerave të matjes të marra në kolonën 2.

3.6.2. Shprehja formale e rezultateve

Përdoruesi i rezultateve merr certifikatën me rezultatet të shprehura në një formë të tabelës (siç është treguar më parë) dhe grafikisht ku rezultatet shprehen me ekuacion linear (y = a*x+b), në mënyrë që të përcaktohen vlerat për gabimin/korrigjimin për pikat e tjera. 

[image: ]

3.6.3. Përdorimi dhe Interpretimi i rezultateve të Kalibrimit

Gabimet maksimale të lejueshme sistematike për vëllimet nominale të pipetës me piston me vëllim të ndryshueshëm janë të përcaktuara në ISO 8655-2: 2002/AC2009 Pipetat me piston. 

Le të marrim parasysh se gabimi maksimal i lejuar sistematik për pipetat e tipit A për vëllimin nominal prej 1000 µL është ±0.8 % ose 8 µL.

Gabimi absolut sistematik i llogaritur për pikën e kalibrimit 750 µL është +10.81 µL, kështu që përdoruesi mund të vërejë se kjo vlerë, d.m.th. 10.81 μL e tejkalon limitin maksimal, d.m.th. 8.00 μL, dhe në këtë drejtim kalibrimi rezulton në mos-konformitet. Në këtë rast, ekzistojnë opsionet e mëposhtme për përdoruesin:

Opsioni 1: Rregullimi dhe rikalibrimi i pipetës, nëse rregullimi është i mundshëm
Opsioni 2: Përdorimi i pipetës, por pas bërjes së korrigjimeve në përputhje me rezultatet/gabimet e dhëna në tabelë
Opsioni 3: Zëvendësimi i pipetës me një të re, e cila gjithashtu duhet të kalibrohet.


3.7. Kalibrimi i multimetrit elektrik për AC/DC Volt dhe Rezistencë 
 (ky rast është përgatitur bashkërisht nga Byroja e Metrologjisë - Mal i Zi dhe projekti)

3.7.1. Analiza

Nëse marrim parasysh kalibrimin e nje multimetri elektrik, rezultatet e kalibrimit zakonisht paraqiten sipas tabelave të mëposhtme.

Tabela 1 - Rezultati i matjes së tensionit direkt (DC) 
	Us
V
	Ur
V
	Ux
V
	E
V
	U
V

	0,9999920
	2
	0,9999912
	-0,0000008
	0,0000010



Tabela 2 - Rezultati i matjes së tensionit të alternuar (AC)  
	        Us                f 
         V                Hz
	Ur
V
	Ux
V
	E
V
	U
V

	     1,00001       50
	2
	1,00000
	      -0,00001
	   0,00010



Tabela 3 - Rezultati i matjes së rezistencës - katër tela
	Rs
Ω
	Rr
Ω
	Rx
Ω
	E
Ω
	U
Ω

	9,99995
	20
	9,99993
	-0,00002
	0,00001



Kalibrimi i multimetrit digjital zakonisht kryhet në pikat e treguara nga Udhëzuesi i Kalibrimit EURAMET cg. 15, duke ndjekur udhëzimet e prodhuesit të dhëna në manualin e përdoruesit. Rezultatet e paraqitura në tabelat e mësipërme korrespondojnë me kalibrimin e një multimetri elektrik në: tensionin DC, tensionin AC dhe rezistencën. Një kalibrim i plotë i këtij multimetri normalisht përfshin gjithashtu: matjet e rrymës elektrike AC dhe DC, respektivisht dy tabela shtesë. 

Certifikata e kalibrimit zakonisht përmban deklaratat e mëposhtme:
1. Matjet e tensionit DC dhe rezistencës kryhen pas lidhjes së shkurtë të inputit dhe caktimit/vendosjes së leximit të instrumentit në zero (për secilën gamë të përdorur). Në këtë rast, nuk është kryer asnjë përshtatje/rregullim i multimetrit.
1. Para kryerjes së ndonjë operimi me instrumentin, instrumenti ishte vendosur, i kyçur/ndezur, në laborator, për stabilizim termik për 24 orë.
1. Janë kryer operimet paraprake në vijim:
· Procedura funksionale e vetë-verifikimit: rezultat pozitiv.
· Procedura e vetë-kalibrimit: nuk ka defekte në procedurën e operimit.
1. Deklarata për Pasigurinë e Matjes: Pasiguria e zgjeruar e matjes jepet si pasiguria standarde e matjes e shumëzuar me faktorin e mbulimit k=2 që, kur aplikohet distribuimi  normal, korrespondon me nivelin e dëshiruar të besimit të barabartë me përafërsisht 95%. Pasiguria standarde e matjes është përcaktuar sipas JCGM 100:2008 Vlerësimi i të dhënave të matjes - Udhëzues për shprehjen e pasigurisë në matje dhe EA-4/02 M:2013 Vlerësimi i pasigurisë së matjes në kalibrim.

Në tabelat e mësipërme:
Kolona e 1-rë paraqet vlerat referente sasiore të sasive të matura.
Kolona e 2-të paraqet gamën e matjes brenda së cilës është kryer kalibrimi.
Kolona e 3-të paraqet vlerat e matura të treguara në mjetin nën kalibrim.
Kolona e 4-të paraqet dallimin në mes të vlerës së matur dhe vlerat referente sasiore.
Kolona e 5-të ofron pasigurinë e matjes në nivelin e besueshmërisë 95%, d.m.th. pasiguria e zgjeruar U.

3.7.2. Shprehja formale e rezultateve

Rezultatet e kalibrimit shprehen pikërisht si në tabelën e mësipërme. 

3.7.3. Përdorimi dhe Interpretimi i rezultateve të Kalibrimit

3.7.3.1. Rëndësia (sinjifikanca) dhe përdorimi i rezultateve

Rezultatet e kalibrimit pasqyrojnë statusin e instrumentit matës në kohën e kalibrimit dhe ato lidhen vetëm me artikullin e kalibrimit me numrin e tij serial siç është dhënë në faqen e parë të Certifikatës aktuale. Rezultatet e fituara nuk kanë asnjë implikim përkitazi me stabilitetin afatgjatë të artikullit të kalibrimit.

Nëse përdoruesi ka nevojë të përdorë multimetrin në pikat matëse që nuk përfshihen në tabelën e rezultateve të kalibrimit, vlerat do të përcaktohen me interpolim ose nganjëherë me ekstrapolim me një rrezik më të lartë në rastin e fundit.

3.7.3.2. Përdorimi dhe Interpretimi i Pasigurisë

Përdoruesi mund të vlerësojë përputhshmërinë me specifikimet e prodhuesit. Nëse vlerësimi i përputhshmërisë me specifikimin përfshin më shumë sasi (dhe /ose sasi të matura) secila vlerë e matjes duhet të vlerësohet në mënyrë të pavarur. 

Ka 3 raste të mundshme:

Rasti 1: Të gjitha vlerat e matura përputhen me kufirin (jtë) e specifikimit;
Rasti 2: Për disa nga vlerat e matura, nuk është e mundur të bëhet një deklaratë e përputhshmërisë me specifikimin (kjo mbulon situatat ku disa nga matjet nuk tregojnë as përputhshmëri, as mospërputhshmëri me specifikimet);
Rasti 3: Disa nga vlerat e matura nuk përputhen me specifikimet.

Kriteret e aplikuara janë si në vijim:

Kriteri 1: Nëse kufiri i specifikimit nuk është cenuar nga rezultati i matjes plus pasiguria e zgjeruar, atëherë mund të thuhet se kemi përputhje me specifikimin.
Kriteri 2: Nëse kufiri i specifikimit tejkalohet nga rezultati i matjes minus pasiguria e zgjeruar, atëherë mund të thuhet se kemi mospërputhje me specifikimin.
Kriteri 3: Nëse rezultati i matjes plus/minus pasiguria e zgjeruar e mbimbulon vlerën kufitare, atëherë nuk do të jetë e mundur të thuhet se a ka përputhshmëri apo mospërputhshmëri.


3.8. Kalibrimi i Barometrit
	(ky rast është përgatitur nga Projekti)

3.8.1. Analiza

Nëse marrim parasysh kalibrimin e një barometri që mat presionin absolut, procedura e kalibrimit normalisht bazohet në rekomandimin DKD-R 6-1. Kalibrimi kryhet duke krahasuar vlerën e presionit të realizuar nga standardi i referencës me indikacionin/treguesin përkatës të pajisjes që kalibrohet. Procedura përfshin hapat e mëposhtëm:
1. Një ngarkim paraprak deri në kufirin e sipërm dhe të poshtëm të vlerës së presionit të kalibrimit të instrumentit,
1. Një seri e matjes të vlerave rritëse dhe një të vlerave rënëse brenda intervalit të kalibrimit të instrumentit që kalibrohet,
1. Regjistrimi në çdo pikë kalibrimi I indikacioneve/treguesve të standardit të referencës dhe mjetit që kalibrohet, nën kushte të stabilizuara të presionit, për një periudhë prej së paku 2 minutash.
Në këtë drejtim, rezultatet e kalibrimit duke aplikuar procedurën e mësipërme zakonisht raportohen në Certifikatën e Kalibrimit si më poshtë:

	Presioni absolut i referencës
(hPa)
	Leximet matëse të instrumentit (hPa) 

	
	M1
(vlera rritëse)
	M2
(vlera rënëse)

	939.546
	942
	941

	965.830
	969
	968

	980.425
	983
	983

	1000.873
	1004
	1004

	1015.466
	1017
	1017

	1035.906
	1038
	1038



Tabela e mëposhtme paraqet vlerësimin e rezultateve.

	Presioni absolut i referencës
(hPa)
	Presioni mesatar i matur
(hPa)
	Gabimi
(hPa)
	Pasiguria (k=2)
(hPa)

	939.546
	942
	1.95
	0.82

	965.830
	969
	2.67
	0.81

	980.425
	983
	2.58
	0.58

	1000.873
	1004
	3.13
	0.58

	1015.466
	1017
	1.53
	0.58

	1035.906
	1038
	2.09
	0.58



Në secilën prej tabelave të mësipërme:

Kolona e 1-rë paraqet vlerat e matjes të cilat fitohen duke përdorur standardin e referencës.

Kolona e 2-të paraqet presionin mesatar të matur, i cili shprehë mesataren e të gjitha serive rritëse dhe rënëse të matjeve për secilën vlerë referente të presionit.

Kolona e 3-të paraqet gabimit e matjes (ose nganjëherë quhet edhe si devijim), që paraqitet nga raporti  
Gabimi = Vlera mesatare e matur – Vlera standarde e referencës 

Kolona e 4-të paraqet pasigurinë e zgjeruar, përkatësisht në nivelin e besueshmërisë prej 95%, që lidhet me vlerën e matur (të paraqitur ne kolonën e 2-të). 

Shënim: Pasiguria e kombinuar përllogaritet duke marrë kontribute nga standardi referent, metoda e kalibrimit dhe karakteristikat e barometrit që kalibrohet.  
 
3.8.2. Shprehja formale e rezultateve

Rezultatet e kalibrimit shprehen saktësisht si në tabelën e dhënë më sipër. 

3.8.3 Përdorimi dhe interpretimi i rezultateve të kalibrimit

Ne konsiderojmë se përdorimi i këtij barometri mund të bëhet vetëm nëse është klasifikuar për sekuencën e kalibrimit B sipas DKD-R 6-1 (2003). Ky klasifikim megjithatë kërkon një pasiguri maksimale prej 0.52 hPa. 

Në rastin tonë specifik, mund të shohim se vlerat e pasigurisë së kalibrimit (kolona e fundit) janë më të larta se sa kufiri maksimal i lartpërmendur (= 0.52 hPa), dhe në këtë aspekt, ky barometër specifik nuk mund të klasifikohet për sekuencën e kalibrimit B, sipas rekomandimit DKD-R 6-1 (2003), siç theksohet në paragrafin 9.3 të tij.



[bookmark: _Toc488667213]3.9. Kalibrimi i rezervuarit të provës (100 L)
[bookmark: _Toc488667214](ky rast është përgatitur bashkërisht nga Drejtorati për Matje dhe Metale të Çmuara – Serbi dhe nga Projekti)

3.9.1 Analiza

Rezultatet e kalibrimit të një rezervuari të provës, duke përdorur metodën vëllimetrike (EURAMET cg-21), zakonisht paraqiten në Certifikatën e Kalibrimit si më poshtë.

Vërejtje: Sipas EURAMET cg-21, standardet e vëllimit janë matjet standarde të kapacitetit dhe, varësisht prej vëllimit nominal, mund të ndahen në dy lloje: matjet e testimeve standarde nga 1 L deri në 20 L dhe rezervuarët e provave për vëllim më të madh se 20 L. Në këtë drejtim, në rastin konkret të studimit, kemi të bëjmë me një rezervuar të provës.

	Vëllimi i kalibrimit,
V (L)
	Vlera mesatare e vëllimit,
Vsr (L)
	Korrigjimi,
V (L)
	Pasiguria e matjes,
U (L)

	100
	100.01
	- 0.01
	0.03



Në tabelën e mësipërme:

Kolona e 1-rë paraqet vëllimin e kalibrimit apo vlerën nominale të rezervuarit të provës (= 100 L). Kjo është vlera e indikuar/paraqitur në etiketën e rezervuarit të provës si vlera e dëshiruar (ideale) e përmbajtjes së vëllimit të lëngut në temperaturën referuese në 15 °C.

Kolona e 2-të paraqet vlerën mesatare të vëllimit të matur në laboratorin e kalibrimit. Në këtë rast, vlera measatare e vëllimit është 100.01 L. Kjo vlerë paraqet vlerën faktike të vëllimit të përmbajtur përbrenda rezervuarit të provës në temperaturën referuese 15 °C. 
Vëllimi i përmbajtur përbrenda enës matëse është vëllimi i përmbajtur përbrenda rezervuarit, kur mbushet me lëng deri në vijën në gjatësinë matëse, që tregon vlerën nominale të rezervuarit.

Kolona e 3-të paraqet vlerën e korrigjimit, e cila duhet t’i shtohet vlerës së dukshme të vëllimit të lëngut të rezervuarit të provës në përdorim.

Korigjimi = - gabimi

Kolona e 4-të paraqet vlerën e pasigurisë së zgjeruar të matjes që është vlerësuar (kalkuluar) me probabilitet të mbimbulimit/mbulon përafërsisht 95%.

Shënim 1: Nëse është teknikisht e mundshme, me kërkesë të klientit, për lëvizjen e vizores/metrës matëse në rezervuarin e provës, atëherë kjo mund të bëhet për të rregulluar metrën matëse me nivelin që korrespondon me nivelin e vlerës nominale të vëllimit. Në këtë rast, certifikata e kalibirimit shfaq rezultatet e kalibrimit para vendosjes së parametrave dhe pas rregullimit të metrës matëse. Pas rregullimit të metrës matëse, vlera 0 shfaqet në kolonën e tretë.

Shënimi 2: Përveç rezultateve të kalibrimit, certifikata e kalibrimit e rezervuarit të provës paraqet kohën e shkarkimit të rezervuarit të provës dhe gjithashtu kohën e hapjes. Para matjeve, përdoruesit e enës matëse duhet të mbushin dhe zbrazin enën matëse sipas kohës së përcaktuar të shkarkimit të enës matëse në certifikatën e kalibrimit.

Shënimi 3: Përveç rezultateve të kalibrimit, përdorimi i synuar i rezervuarit të provës theksohet në certifikatën përkatëse të kalibrimit dhe mund të jetë për ofrimin e:
· Vlerës së përmbajtur, përkatësisht vlerës së lëngut që gjendet në rezervuar
· Vlerës së zbrazur, përkatësisht vlerës së lëngut të zbrazur jashtë rezervuarit
Është e rëndësishme që metoda e kalibrimit të aplikohet sipas përdorimit të synuar të rezervuarit të provës, e cila duhet të përcaktohet para fillimit të kalibrimit.

Shënimi 4: Përveç rezultateve të kalibrimit, certifikata e kalibrimit e rezervuarit të provës përmban temperaturën referuese, e cila varet nga përdorimi specifik i rezervuarit dhe specifikohet më poshtë:
- 15°C, për rezervuarët që përdoren për matjen e karburanteve të lëngshme dhe gazit të lëngshëm të naftës,
- 4°C, për rezervuarët që përdoren për matjen e sistemeve të qumështit,
- 20°C, për rezervuarët që përdoren për verifikimin e njehsorëve të ujit.

[bookmark: _Toc488667215]3.9.2. Shprehja formale e rezultateve

Rezutati i kalibrimit i rezervuarit të provës i shprehur formalisht, që pritet të përmbajë një vëllim të lëngut në temperaturën referuese prej 15 °C, është si në vijim:

Vëllimi = 100.01 L ± 0.03 L
[bookmark: _Toc488667216]
3.9.3 Përdorimi dhe interpretimi i rezultateve të kalibrimit


3.9.3.1. Vlerësimi i konformitetit

Shembulli i kalibrimit të enës matëse, ku vlerësimi i konformitetit bëhet sipas kritereve të rekomandimit ndërkombëtar OIML R120, ndërildhet me:

- Gabimi maksimal i lejuëshëm për klasifikimin e rezervuarit të provës,
- Pasiguria e zgjeruar e matjes së këtij klasifikimi.

Sipas kriterit të paraqitur në rekomandimin ndërkombëtar OIML R120, gabimi maksimal i lejuar i rezervuarit të provës është ± 1/2000 e vlerës nominale, që në rastin konkret me vlerën nominale 100 L është:



Duke pasur parasysh që gabimi i matjes së rezervuarit të provës është 0.01 L (vlera negative e korrigjimit e paraqitur në kolonën e 3-të të tabelës) është më pak se gabimi maksimal i lejuar, që në këtë rast është 0.05 L, mund të konkludohet që është përmbushur kriteri i OIML R120.

3.9.3.2. Përdorimi dhe interpertimi i pasigurisë  matëse

Përdorimi dhe interpretimi i parigurisë së zgjeruar matëse të kalibrimit të këtij rezervuari specifik të provës prej 100 L, do të paraqitet në rast të tij në një process të verifikimit të një dispenseri karburanti.

Sipas Rregullores për Matje (Direktiva për Instrumentet Matëse (MID) – 2014/32), gabimi maksimal i lejueshëm i dispenserit të karburantit është ± 0.5%.

0.5 % nga 100 L llogaritet:       

Kriteri për rezervuarët e provës në përdorim, sipas OIML R120, në lidhje me pasigurinë e zgjeruar të matjes, është që pasiguria e zgjeruar e matjes e rezervuarit të provës për verifikim duhet të jetë më pak se një e treta e gabimit maksimal të lejuar të dispenserit të karburantit.

Një e treta e vlerës së gabimit maksimal të lejuar të dispenserit të karburantit llogaritet si në vijim:



Në bazë të vlerës të pasigurisë së zgjeruar të matjes të kalbrimit të enës matëse në kolonën e katërt të tabelës, që është 0.03 L, mund të përfundohet si në vijim:

-  Vlera e deklaruar në certifikatën e kalibrimit është më pak se 0.17 L,
-  Është plotësuar kriteri në Rregullore
- Rezervuari i provës mund të përdoret për përdorimin e synuar (verifikimin e dispenserit të  karburantit).


[bookmark: _Toc488667217]3.10. Kalibrimi i blloqeve matëse me anë të interferometrisë
(ky rast është përgatitur së bashku nga Drejtoriati për Matje dhe Metale të Çmuara – Serbi dhe projekti)

Nëse shikojmë kalibrimin e bllokut të matjes të gjatësisë nominale prej 50 mm, klasa K, nganjëherë 0 (metoda inferometrike) apo klasat 0, 1 dhe 2 (metoda krahasimore), rezultati i kalibrimit më së shpeshti paraqitet duke përdorur disa nga kolonat në tabelën në vijim. Klasat e blloqeve matëse përcaktohen sipas standardit ISO 3650: 1998.



	1
	2
	3
	4
	5

	Gjatësia nominale (mm)
	Devijimi në gjatësinë qendrore IuC (µm)
	Gjatësia e matur qendrore IuC (mm)
	Pasiguria e matjes (k = 2)
(µm)
	Ndryshimi/Variacioni
 (µm)


	50
	0,04
	50,00004
	0,03
	0,05



Kalibrimi i blloqeve matëse të klasës më të lartë të saktësisë duke përdorur interferometrin e bllokut matës bëhet duke krahasuar drejtëpërdrejtë gjatësinë faktike të bllokut matës në kushte laboratorike (më saktësisht, në kushtet e temperaturës së ambientit, lagështisë relative, presionit brenda shtëpizës së interferometrit gjatë matjes) me rrezatimin laserik të gjatësisë valore që paraqet standardin për gjurmueshmërinë e matjes.

Kalibrimi i një blloku matës të klasës më të ulët të saktësisë kryhet në një krahasues për blloqet matëse përmes metodës së krahasimit të gjatësisë qendrore të bllokut referues matës (të njohur nga certifikata e kalibrimit) dhe gjatësisë qendrore të bllokut matës nën kalibrim. Blloku referues matës mund të matet drejtëpërdrejtë në mënyrë interferometrike, apo të lidhet nga një apo disa krahasime me bllokun referues matës, të matur në mënyrë inferometrike. Të dhënat mbi gjatësinë qendrore të bllokut matës përdoren për të siguruar gjurmueshmërinë e rezultateve të matjes.

Metoda e krahasimit gjithashtu mund të përdoret për të përcaktuar ndryshimin në gjatësinë e bllokut matës. Ndryshimi i gjatësisë paraqet dallimin ndërmjet vlerave maksimale dhe minimale të matura të bllokut matës në katër këndet të sipërfaqes matëse (devijimet nga gjatësia qendrore) dhe gjithmonë është vlerë pozitive. Në mënyrë praktike, ndryshimi i bllokut matës tregon devijimin nga paralelizmi ideal i sipërfaqeve të tij matëse. Gjurmueshmëria e matjes nuk arrihet nëpërmjet tij.

Zakonisht, në certifikatën e kalibrimit, përveç kolonave 1 dhe 4 (5), vetëm një nga kolonat, 2 apo 3 ( shënuar me yll (starred) përdoret për të paraqitur rezultatet e kalibrimit. Indikacionet e gjatësisë së matur të blloqeve të ekzaminuara matëse në kolonat 2 dhe 3 janë ekuivalente.

Kolona e 1-rë paraqet gjatësinë nominale të bllokut matës, siç paraqitet në standard.

Kolona e 2-të paraqet devijimin e matur të gjatësisë qendrore të bllokut matës nën kalibrim nga gjatësia e tij nominale (gabimi). Termi më i zakonshëm i përdorur në certifikatën e kalibrimit është devijimi dhe jo termi gabimi.

Shënim: Vlera e korrigjimit, d.m.th. vlera negative e gabimit/devijimit, nuk ofrohet në Certifikatën e Kalibrimit pasi që termi korrigjim i referohet devijimit të vlerës së matur nga vlera faktike dhe jo devijimit nga vlera nominale.

Kolona e 3-të jep vlerën e matur të gjatësisë qendrore të bllokut matës nën kalibrim (IuC, mjeti nën kalibrim).

Vërehet që gjatësia e matur (devijimi) i bllokut matës gjitmonë jepet në temperaturë referuese
 T=20 C, duke përdorur vlerën e koeficientit të zgjerimit linear termik të materialit ndërtimor të bllokut matës (çelikut të pandryshkshëm në shumicën e rasteve).

Kolona e 4-të paraqet pasigurinë e zgjeruar, përkatësisht në nivelin e besimit prej 95%, e cila ndërlidhet me vlerën e matur (paraqitur në kolonën e 2-të) të gjatësisë të bllokut matës.

Kolona e 5-të paraqet ndryshimin e gjatësisë të bllokut matës.

Në rast të kalibrimit të një grupi të tërë të blloqeve matëse, është e zakonshme që pasiguria e matjes të paraqitet jashtë tabelës në formën e një ekuacioni linear si funksion i gjatësisë së matur, si në shembujt në vijim:

U = (0.02 + 0.20 L) μm (L në m) – metoda interferometrike, apo

U = (0.05 μm + 0.5 L) (L në mm) – rendi i parë i metodës krahasuese

[bookmark: _Toc488667219]Në përgjithësi pasiguria e matjes mund të paraqitet në nanometra, nm, dhe në mikrometra, μm.

Çdo certifikatë e kalibrimit duhet gjithashtu të përfshijë të dhënat për koeficientin e zgjerimit linear termik të materialit ndërtimor të bllokut matës. Ky koeficient përdoret për zvogëlimin e rezultateve të kalibrimit në çfarëdo temperature. Vlera e koeficientit të zgjerimit linear termik jepet në formën në vijim (ky shembull specifik është për çelikun e pandryshkëm): 

Koeficienti  = (11.5  1) C-1

3.10.2. Shprehja formale e rezultateve

Rezultati i kalibrimit për një bllok të vetëm matës shprehet si në tabelën e mësipërme dhe mund të paraqitet si në vijim:

Gjatësia e matur L = 50 mm + 0.03 μm = 50 mm + 30 nm = 50.00003 mm
Pasiguria e matjes U (L) = 0.04 μm = 40 nm

[bookmark: _Toc488667220]Në rast të një grupi të blloqeve matëse, rezultati i kalibrimit shprehet si në tabelën më lartë me një nga kolonat 2 apo 3 dhe pasiguria e matjes shprehet në formën e ekuacionit linear më lartë, si në vijim:
U(L) = a + bL

ku:
a – komponentët e pasigurisë që nuk varen nga gjatësia e matur
b – komponentët e pagisurisë që varen nga gjatësia e matur

3.10.3 Përdorimi dhe interpretimi i rezultateve të kalibrimit

3.10.3.1 Vlerësimi i konformitetit

Informacioni më i rëndësishëm në bllokun matës i fituar nga kalibrimi është vlera e gjatësisë së tij qendrore në 20 C me pasigurinë e tij të ndërlidhur të matjes. Për të vlerësuar përputhshmërinë me kërkesat e ISO 3650 sa i përket klasës së saktësisë, është e nevojshme të merret parasysh pasiguria e matjes. Një konfirmim i besueshëm i klasës së pasigurisë është i mundshëm vetëm nëse pasiguria e matjes është brenda tolerancave dhe nëse plotësohen kërkesat tjera të ISO 3650, përkatësisht dimensioni i bllokut matës, veçoritë e materialit, stabiliteti, paralelizimi dhe topografia e sipërfaqeve matëse, etj.). Nëse pasiguria e matjes dhe tolerancat e përcaktuara (kufijtë e lejuar  të gabimit) janë të së njejtës magnitudë (në tabelën shembull: devijimi i matur nga gjatësia nominale prej 40 nm, pasiguria e matjes 30 nm, toleranca 50 nm), klasa e sigurisë e bllokut matës nuk mund të përcaktohet në mënyrë të qartë.

Variacioni/Ndryshimi i gjatësisë zakonisht matet vetëm nëpërmjet metodës së krahasimit në krahasues (komparator). Matja e ndryshimit të gjatësisë në katër këndet e bllokut matës jep rezultatin e matjes me vetëm një probabilitet të përafërt statistikor, pasi që ndryshimi maksimal në gjatësi jo domosdoshmërisht duhet të paraqitet në katër këndet e matura. Prandaj, të dhënat mbi ndryshimin e gjatësisë mund të përdoren për të kontrolluar cilësinë e bllokut matës, por nuk janë të përshtatshme për përcaktimin e klasës së saktësisë të bllokut matës me saktësi metrologjikisht të kënaqshme, përkatësisht me pasiguri të vogël të matjes.

Informacioni më i vlefshëm dhe më i dobishëm i ofruara nga kalibrimi për një bllok matës është gjatësia e tij qendrore me pasigurinë e ndërlidhur të matjes.

Në bazë të sa më sipër, rrjedh se nuk ka kuptim nga ana metrologjike të përdoret blloku matës vetëm me informacione nëse i plotëson apo jo disa nga kërkesat për klasifikim të saktësisë sipas ISO 3650. Formalisht, informacionet mbi përputhshmërinë me një klasë të saktësisë nuk janë relevante në aspektin metrologjik. Pasi që vlera e matur e gjatësisë qendrore paraqitet në certifikatën e kalibrimit, është jo relevante nga pikëpamja metrologjike nëse tolerancat plotësohen apo jo.

Kërkesa kryesore e ISO 3650 (Vlerësimi i Përputhshmërisë) që duhet të merret parasysh është variacioni/ndryshimi maksimal i lejuar në gjatësinë qendrore të bllokut matës brenda një viti. Ky informacion tregon stabilitetin e materialit ndërtimor të bllokut matës përgjatë kohës. Nëse ndryshimi në gjatësinë e bllokut matës është më i lartë se ndryshimi i theksuar në standard, përderisa standardi nuk ka dëme të dukshme, ka shumë gjasa që materiali nuk është mirë i përpunuar termikisht dhe në këtë aspekt, ky bllok matës duhet të zëvendësohet. Ky lloj i vlerësimit, sidoqoftë, mund të bëhet vetëm në bazë të kalibrimit të përsëritur, që çon në një histori të duhur të kalibrimit të këtij blloku matës.

3.10.3.2 Përdorimi dhe interpretimi i pasigurisë së matjes

Vlerat e tolerancës për gjatësinë qendrore dhe ndryshimin e gjatësisë për bllokun matës të gjatësisë nominale prej 50 mm dhe klasë të saktësisë K sipas standardit ISO 3650 janë dhënë si në vijim:
Për gjatësi qendrore:  0.2 m ose  200 nm.
Për ndryshimin e gjatësisë: 0.05 m ose 50 nm.

Vlerat e fituara nëpërmjet kalibrimit (tabela nga shembulli) janë si në vijim:
Gjatësia qendrore: 40 nm.
Pasiguria e matjes: 30 nm.
Variacioni/Ndryshimi: 50 nm.

Nga shembulli mund të shihet që blloku matës plotëson kërkesat e tolerancës për klasën e saktësisë K kur bëhet fjalë për gjatësinë qendrore të bllokut matës. Megjithatë, kur bëhet fjalë për ndryshimin e gjatësisë (që gjithashtu përcakton klasën e saktësisë), këtu situata nuk është më aq e thjeshtë. Nëse pasiguria e matjes dhe tolerancat e përcaktuara, sipas standardit të një magnitude të njejtë, janë të njëjta, si në rastin tonë, klasa e saktësisë së bllokut matës zakonisht nuk mund të përcaktohet në mënyrë të qartë.

Është vërejtur që shumë më e rëndësishme se sa klasifikimi në një klasë të caktuar të saktësisë është qështja nëse blloku matës mund të kalibrohet pa kufizime, si prania e gërvishtjeve apo korozioni dhe njollat në sipërfaqet matëse, vjetërsimi, tiparet e reduktuara të ngjitjes (adezionit) dhe reflektimit, veçanërisht në pjesën qendrore të sipërfaqeve matëse.

Të dhënat më të rëndësishme të matjes në certifikatën e kalibrimit të bllokut matës është gjatësia e tij qendrore e kalibruar, me pasigurinë e ndërlidhur. Informacioni mbi klasifikimin e saktësisë në certifikatën e kalibrimit është informacion që i referohet cilësisë së prodhimit të një blloku matës dhe kështu ka vlerë më të madhe praktike nga pikëpamja metrologjike. E njëjta vlen edhe për të dhënat e variacionit/ndryshimit të gjatësisë të fituara nëpërmjet metodës krahasuese në  krahasues.

